Slovenské ženy majú resty vo vedomostiach o fungovaní hormonálnej antikoncepcie!
Vyplýva to z prieskumu, ktorý nedávno uskutočnila Slovenská gynekologicko-pôrodnícka spoločnosť (SGPS) medzi 1 314-timi respondentkami vo veku od 15 do 25 rokov. Z 15-tich otázok odpovedalo stopercentne správne iba 25 percent respondentiek.
Návšteva gynekologickej ambulancie ako posledná možnosť!
Viac ako 15 percent opýtaných žien vedelo správne odpovedať iba na dve tretiny otázok. Najväčšie problémy robilo zadanie, v ktorom mali určiť pravdivosť vety: Niektoré druhy hormonálnej antikoncepcie chránia ženu pred rakovinou sliznice maternice, vaječníkov a znižujú riziko srdcovo-cievnych ochorení. Toto pravdivé tvrdenie označilo správne len 368 žien. Je to pravdepodobne dôsledok toho, že sa ženy a dievčatá v tejto súvislosti neobracajú na odborníkov v gynekologických ambulanciách, ktorí by im vedeli adekvátne poradiť.
Zdroj: SITA